PRITARTA

Molėtų rajono savivaldybės

tarybos 2019 m. kovo d.

sprendimu Nr.B1-

**MOLĖTŲ MENŲ MOKYKLOS 2018 METŲ VEIKLOS ATASKAITA**

|  |
| --- |
| 2016-2018 metų strateginio plano prioritetai - ugdymo(si) proceso kokybė, mokinių meninių kompetencijų ugdymas, mokyklos kultūros ir lietuviškų meninių tradicijų puoselėjimas.  **Tikslas:**   1. Ugdymo(si) proceso kokybė, atitinkanti naujas ankstyvojo, pradinio, pagrindinio ugdymo programas.   Uždaviniai:   * Ugdymo turinio modernizavimas – tikslingai naudojama mokyklos IT bazė, atnaujintos internetinės prieigos, muzikos skyriuje – įsigyti nauji instrumentai, dailės skyriuje – naujos ugdymo priemonės. Laukiamas rezultatas pasiektas - įrengtos 8 virtualios darbo vietos, įsigyti nauji klarnetai, elektrinis pianinas, flugerhornai, trimitai, althornai, rėmeliai, foto albumai, įranga mokymo priemonėms, kopijavimo aparatai, dalinis dailės skyriaus patalpų atnaujinimas, molbertai, įrankiai ir medžiagos dailės užsiėmimams – molis, glazūra, lakai, vilna, dažai, kartonas. * Ugdymo turinio pritaikymas skirtingiems mokinių gebėjimams ir poreikiams - visų dalykų ugdymo programų atnaujinimas, ugdymo programų individualizavimas, dalyvavimas koncertuose, konkursuose, festivaliuose, projektuose, parodose, gabių mokinių poreikių tenkinimas. Laukiams rezultatas pasiektas - parengtos naujos ugdymo programos, programos pritaikytos kiekvieno mokinio gebėjimams, ugdymas atitinka vaiko gebėjimus - konkursų laureatų skaičius padidėjo 20 proc.; įvairiuose renginiuose ir projektuose dalyvauja 80 % mokinių. * Vadovų ir mokytojų kompetencijų stiprinimas - vadovų ir mokytojų kvalifikacijos kėlimas ir metodinės veiklos tobulinimas, mokytojų kompiuterinio raštingumo kėlimas, IT panaudojimas ugdymo procese, gerosios patirties sklaida, Vertinimo ir įsivertinimo sistemos tobulinimas. Laukiams rezultatas pasiektas – vadovai ir kiekvienas pedagogas kvalifikaciją tobulino ne mažiau kaip 3 dienas per mokslo metus, 80 % mokytojų dalyvavo IT kursuose, lektorės psichologės L. Dubosaitės 2 seminarai „Paauglių mokymo psichologiniai ypatumai“, mokytojai – V. Zutkuvienė ( Vasaros muzikos akademija), L. Colkaitė (Kaip pergudrauti stresą), L. Aganauskienė (Ištieskime ranką jaunajam talentui) metodiniuose užsiėmimuose dalinosi gerąja patirtimi. * Mokymosi aplinkos gerinimas - naujų kabinetų įrengimas, koncertinės akustinės salės įrengimas, parodų salės įrengimas. Laukiams rezultatas pasiektas – įrengta akordeono klasė, patobulinta garso įrašų studija, kabinetai papildyti naujais muzikos instrumentais, multimedijomis, koncertinė salė aprūpinta modernia įgarsinimo aparatūra, dailės skyriuje įrengtas meno koridorius parodų eksponavimui. * Mokinių meninių kompetencijų ugdymas - ugdymo programos derinamos su koncertine veikla, atvirų pamokų, akademinių koncertų, dailės darbų pristatymų stebėjimas ir aptarimas su mokinių tėvais, profesionalių respublikos atlikėjų ir kitų menų mokyklų koncertų organizavimas ir aptarimas, bendradarbiavimas su Sankt-Peterburgo kultūros komiteto muzikos licėjumi, Ludzos meno mokykla, koncertai, vasaros stovyklos, kultūrinė –koncertinė veikla rajono mokyklose ir kultūros įstaigose. Laukiamas rezultatas pasiektas – sudarytos mokinio gebėjimus atitinkančios koncertinės programos, 90 % bendradarbiavimas su tėvais, LNOBT solisto Rafailo Karpio koncertas, mokyklos jubiliejinis 50 – mečio koncertas su Lietuvos pop scenos įžimybe Vaida Genyte, Londono filharmonijos soliste Milda Grigonyte – Fontanetti, 2016 m. 2017 m. 5 koncertai su Sankt-Peterburgo kultūros komiteto muzikos licėjaus kameriniu orkestru, eksponuotos 2 bendros dailės darbų parodos Molėtuose ir Ludzoje, vasaros muzikos stovykla viloje Santa Barbara, organizuoti įvairūs koncertai Molėtų miesto ir rajono visuomenei, renginiai kituose miestuose. * Sąlygų mokinių kūrybiškumui ir iniciatyvai atsiskleisti sudarymas - muzikinių ir meninių kūrybinių popiečių organizavimas, dailės ir muzikos skyrių programų integravimas, bendradarbiavimas su respublikos meninio ugdymo įstaigomis, pasidalijimas darbo patirtimi, netradicinių mokymo metodų taikymas, mokinių įtraukimas į renginių organizavimą. Laukiamas rezultatas pasiektas – organizuotos 6 mokinių meninės kūrybos popietės, 3 bendri muzikos ir dailės skyriaus projektai kompozitoriaus M. K. Čiurlionio, baroko epochos temomis, dalyvauta meno mokyklų festivaliuose „Aukštaitijos viltys“, „Džiazo forumas“, respublikinėse dainų šventėse, organizuotos 2 kūrybinės išvykos į Valdovų rūmus, 2 kūrybiniai plenerai Meniškame kaime. * Ugdymo turinio orientacija į tautinę ir etninę kultūrą - lietuvių kompozitorių kūrinių įtraukimas į ugdymo programas, Molėtų krašto liaudies meno ir muzikinio palikimo kaupimas ir išsaugojimas, susitikimų, koncertų su kraštiečiais menininkais organizavimas. Laukiamas rezultatas pasiektas – 40 % ugdymo programos turinio sudaro lietuvių autorių kūriniai, organizuotos 3 dainos popietės „Dainuojame lietuviškai“, vokalo seminarai ir koncertai buvusių menų mokyklos mokinių – Tomo Kildišiaus, Mildos Grigonytė – Fontanetti, Vaivos Datenytės, mokiniai supažindinti su meno sričių profesijomis, muzikos ir dailės studijų programa Lietuvoje ir užsienyje, 3 kasmetiniai koncertai Alantos dvare „Alantiškiai ir draugai“, surinkta eksponuojama medžiaga kompozitorių M. K. Čiurlionio, A. Raudonikio, V. Klovos, J. Naujalio mokyklos bibliotekoje. |

Direktorė Violeta Urbanavičienė